Diari Oficial de la Generalitat Valenciana


Sumari del DOGV 9638, del 13-07-2023 (2023/7317)

RESOLUCIÓ de 23 de juny de 2023, de la secretaria autonòmica de Justicia i Administració Pública, d'aprovació del Programa de teletreball de l'Institut Valencià d'Estadística, número 03/2023.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9638

Data del DOGV
:   13-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7317


Data del document
:   23-06-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública
    * treball a distància

RESOLUCIÓ de 23 de juny de 2023, de la secretaria autonòmica de Justicia i Administració Pública, d'aprovació del Programa de teletreball de l'Institut Valencià d'Estadística, número 03/2023. [2023/7317]  
Vista la proposta de programa de teletreball de l'Institut Valencià d'Estadística, amb número d'expedient 03/2023, es formula la present resolució, de conformitat amb els antecedents de fet i fonaments de dret següents:  
  
Antecedents de fet  
I. Amb data 30 de març de 2023 es va registrar d'entrada en la Direcció General de Funció Pública una sol·licitud de l'Institut Valencià d'Estadística (IVE), per a iniciar el procediment d'aprovació del Programa de teletreball de L'IVE, a l'empara de l'article 13 del Decret 49/2021, d'1 d'abril, del Consell, de regulació del teletreball com a modalitat de prestació de serveis del personal empleat públic de l'Administració de la Generalitat (d'ara endavant, Decret 49/2021).  
  
II. Analitzada la proposta i la documentació presentada, comprovat si conté tots els elements i requisits previstos en el Decret 49/2021, en data 4 d'abril de 2023, la Direcció General de Funció Pública va requerir a l'òrgan proponent perquè esmenara la falta o hi adjuntara la documentació preceptiva, en el sentit indicat en l'escrit d'esmena d'aqueixa mateixa data.  
  
III. Registrat d'entrada en la direcció general de Funció Pública escrit del cap de servei de Gestió Administrativa de l'IVE aportant documentació a fi d'esmenar la proposta de programa de teletreball, en data 13 i 20 d'abril de 2023  
  
IV. Acordada l'ampliació del termini per a esmenar, en data 24 d'abril de 2023 es va registrar d'entrada escrit del cap de servei de Gestió Administrativa de l'IVE aportant més documentació.  
  
V. Analitzada la documentació esmenada i comprovat que compleix tots els elements i requisits previstos en el Decret 49/2021, en data 6 de juny de 2023, la Direcció General de Funció Pública va elevar una proposta de resolució d'aprovació del Programa de teletreball de l'IVE.  
  
  
Fonaments de dret  
  
I. El Decret 49/2021, que regula la modalitat de prestació de serveis en règim de teletreball amb caràcter general i l'àmbit d'aplicació del qual es refereix al personal funcionari i laboral de l'Administració de la Generalitat.  
  
II. L'article 13.1 del Decret 49/2021, que estableix que quan afecte llocs de treball amb adscripció orgànica i funcional en una mateixa conselleria o organisme, s'iniciarà a proposta de la corresponent sotssecretaria o òrgan competent en matèria de personal dirigida a la direcció general competent en matèria de funció pública.  
  
III. Els apartats dos i tres de l'art. 13 del Decret 49/2021, que estableixen la forma de presentació de la proposta, el seu contingut i la documentació que ha d'acompanyar-se.  
  
IV. L'article 13.4 del Decret 49/2021, que atribueix a la direcció general amb competències en matèria de funció pública la competència per a analitzar, requerir per a la seua possible esmena i proposar la resolució que corresponga de les propostes de programes de teletreball que tramiten les sotssecretaries o òrgans competents en matèria de personal de les conselleries o organismes.  
  
V. L'article 13.5 del Decret 49/2021, que estableix que després d'haver transcorregut el termini per a l'esmena, si és el cas, la direcció general competent en matèria de funció pública elevarà una proposta de resolució en el sentit que siga procedent a la secretaria autonòmica amb competències en matèria de funció pública.  
En virtut del que s'ha dit més amunt, de conformitat amb els preceptes esmentats i altres d'aplicació general, i conforme a la proposta de resolució elevada per la Direcció General de Funció Pública, resolc:  
  
I. Aprovar el Programa de teletreball de l'Institut Valencià d'Estadística, amb número d'expedient 3/2023, que s'adjunta com a annex I i II a aquesta resolució. El document complet del programa pot consultar-se en la següent pàgina web: pegv.gva.es.  
  
II. De conformitat amb el que es preveu en l'article 5 del Decret 49/2021, la duració serà la determinada en el programa de teletreball, que, en tot cas, serà d'un màxim d'un any prorrogable per períodes iguals, i caldrà entendre'l prorrogat pel mateix període si, una vegada arribat el venciment, l'òrgan proponent no manifesta el contrari.  
  
III. Les persones que ocupen algun dels llocs de treball identificats en l'annex II i que complisquen els requisits establits en l'article 4 del Decret 49/2021, podran participar voluntàriament en el programa i presentar les seues sol·licituds conforme al model previst, en castellà o en valencià, en la següent adreça web: pegv.gva.es, en el termini de 10 dies hàbils comptats des de l'endemà de la publicació d'aquesta resolució en el Diari Oficial de la Generalitat Valenciana.  
  
Les sol·licituds es dirigiran telemàticament a la Direcció de l'Institut Valencià d'Estadística, la qual dictarà una resolució en el termini màxim de tres mesos des de la publicació del programa, en la qual constarà l'inici i l'acabament del programa de teletreball, la distribució dels dies de treball presencial i de teletreball, el personal participant i les activitats que haurà de desenvolupar de conformitat amb les fitxes d'identificació dels compromisos d'execució.  
El personal que resulte seleccionat per a participar en el programa de teletreball realitzarà obligatòriament un curs de formació específic en els termes previstos en l'article 10 del Decret 49/2021. Així mateix, realitzarà una declaració responsable relativa a seguretat i salut emplenant el qüestionari previst en l'article 9 del decret esmentat.  
  
Contra la present resolució, que posa fi a la via administrativa, les persones interessades podran interposar un recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà de la seua publicació. Així mateix, amb caràcter potestatiu, podran interposar recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució.  
  
València, 23 de juny de 2023. - La secretària autonòmica de Justícia i Administració Pública: Isabel Gemma Fajardo García.  
  
  
  
ANNEX I  
PROGRAMA DE TELETREBALL DE L'INSTITUT VALENCIÀ D'ESTADÍSTICA, NÚMERO 3/2023  
  
A) Causes i objectius del programa, que en tot cas haurà de contribuir a una millor organització del treball, que fonamenta la seua implantació.  
Les causes del Programa de teletreball de l'Institut Valencià d'Estadística són:  
a) Adaptar-se al canvi de paradigma produït per les circumstàncies socials i econòmiques que requereix una nova organització del treball en nom de la millora contínua, així com de garantir una prestació contínua, adequada, eficaç i eficient dels serveis prestats per l'Institut Valencià d'Estadística en l'àmbit de les seues competències i serveis.  
  
b) La reorganització indicada en l'apartat anterior exigeix una precisa definició dels objectius a aconseguir, establint una millor gestió del temps i assegurant l'obtenció de resultats, sense que supose un minvament de la qualitat del servei públic encomanat.  
D'acord amb les causes que s'han exposat, els objectius del Programa de teletreball de l'Institut Valencià d'Estadística són:  
a) Contribuir al foment de les polítiques de corresponsabilitat i conciliació de la vida personal, familiar i laboral.  
b) Avançar i aprofundir en una cultura de treball basada en la flexibilitat, l'autonomia i la responsabilitat personal. Augmentar l'eficiència i la productivitat de l'activitat de l'institut perquè redunde en un millor servei públic.  
c) Millorar l'organització del treball fomentant la seua implantació mitjançant l'ús de les eines de comunicació i col·laboratives facilitades des de la Direcció General de Tecnologies de la Informació.  
d) Fer una modesta aportació a la millora de la qualitat del medi ambient, minorant el nombre de persones que diàriament es desplacen des del seu domicili al lloc de treball. L'execució del programa de teletreball de l'IVE s'emmarca en el repte dels futurs canvis organitzatius que milloren l'eficiència dels processos i la productivitat. Aquest ha de ser una oportunitat per a aprofundir en el model organitzatiu d'un organisme que, com el nostre, avança cap a l'administració electrònica, aposta per les noves tecnologies i el coneixement, i creu en el desenvolupament professional de la seua gent.  
  
B) Duració del programa  
La duració màxima és d'un any, prorrogable per períodes iguals.  
  
C) Informe favorable de l'òrgan superior o directiu del qual depenguen els llocs de treball  
La persona titular de la Direcció de l'Institut Valencià d'Estadística, a la qual li correspon la direcció del personal, de conformitat amb l'article 5.2.c del DECRET 109/2021, de 6 d'agost, del Consell, d'aprovació de l'Estatut de l'Institut Valencià d'Estadística (IVE), va emetre, en data 13 d'octubre de 2022, informe favorable i de necessitat, de l'elaboració del Programa de Teletreball per als llocs de treball de l'Institut Valencià d'Estadística.  
  
D) Nombre màxim de llocs que poden participar en el Programa de teletreball  
Cal atendre a les següents raons:  
 El teletreball només es pot aplicar al personal empleat públic que ocupe els llocs de treball inclosos en l'annex I, la qual cosa suposa una primera limitació de llocs de treball, conforme al que es disposa en l'article 3 del Decret 49/2021.  
 En segon lloc, s'ha establit que es puga prestar serveis mitjançant la modalitat de teletreball un màxim de dos dies a la setmana amb caràcter general.  
 Els/Les caps de servei han d'assegurar que tota la seua plantilla, amb l'excepció de les absències justificades, coincidisca en les dependències assignades en règim de treball presencial almenys un dia a la setmana, que es fixa en els dilluns, en atenció al que es preveu en l'article 6.7 del Decret 49/2021.  
 Finalment, es fixa en un mínim del 50 % de la plantilla de cada òrgan superior o directiu que ha de prestar els serveis de manera presencial cada jornada laboral, descomptades les absències justificades, a excepció del que es preveu en el paràgraf anterior, que haurà de ser del 100 %.  
Del joc d'aquestes quatre limitacions no resulta necessari limitar més el nombre de llocs de treball, ja que s'assegura l'atenció a la ciutadania, amb el mínim de presencialitat que permet el Decret 49/2021.  
  
A més, en aplicació de l'article 14.3 del Decret 49/2021, la resolució de la Direcció de l'Institut Valencià d'Estadística que s'ha de dictar una vegada aprovat i publicat el programa de teletreball, i rebudes les sol·licituds de participació en el programa per part del personal interessat, ha de determinar, entre altres qüestions, la distribució dels dies de treball presencial i de teletreball.  
Per tant, serà en aquest moment quan la Direcció de l'IVE podrà ajustar la forma en què cada unitat administrativa podrà participar en el programa de teletreball.  
  
E) Identificació clara i concreta de la tipologia dels llocs de treball que s'incorporen al programa de teletreball, amb indicació de la seua adscripció orgànica i funcional o territorial.  
Els llocs de treball susceptibles de ser exercits mitjançant teletreball són aquells «[…] que puguen ser exercits de manera autònoma i a distància, atenent les seues característiques específiques i els mitjans requerits per al seu desenvolupament […]», atenent el que es preveu en l'article 3.1 del Decret 49/2021, d'1 d'abril, del Consell, de regulació del teletreball com a modalitat de prestació de serveis del personal empleat públic de l'Administració de la Generalitat  
No seran susceptibles de ser exercits mitjançant teletreball els llocs les funcions dels quals comporten necessàriament la prestació de serveis presencials, això és, aquells llocs la prestació efectiva dels quals solament queda garantida amb la presència física de la persona treballadora en el seu lloc de treball.  
Tampoc no seran susceptibles de ser exercits mitjançant teletreball els llocs d'estructura classificats amb el nivell de complement de destí 30, nivell màxim de classificació previst per als llocs de treball de l'Administració de la Generalitat, o el nivell competencial màxim que puga establir-se, atenent a la seua especial responsabilitat, a les funcions de direcció i coordinació que els correspon, així com per la posició que ocupen en l'estructura organitzativa.  
Atesos aquests condicionants, es relacionen en l'annex I els llocs de treball de l'Institut Valencià d'Estadística susceptibles de ser exercits mitjançant teletreball.  
Respecte de la seua adscripció orgànica, s'adjunta com a annex II, organigrama de l'Institut Valencià d'Estadística.  
  
F) Distribució de la jornada setmanal del personal participant  
1. La jornada de treball setmanal es distribuirà, amb caràcter general, de manera que com a màxim 2 dies a la setmana siguen prestats en règim de teletreball i la resta de la setmana de manera presencial d'acord amb la jornada i horari habituals i respectant en totes dues modalitats de treball el temps de respectiva permanència o connexió obligatòria fixat amb caràcter general entre les 09.00 i les 14.00 hores, de dilluns a divendres.  
En concret, atesa la responsabilitat i característiques de les funcions dels llocs de treball relacionats en l'annex I, la jornada de treball es distribuirà de la següent forma:  
- Llocs nivell 28: 1 dia de teletreball a la setmana.  
- Resta de llocs de treball: 2 dies de teletreball a la setmana.  
La jornada diària no es podrà fraccionar en les modalitats de prestació de servei, presencial i teletreball.  
2. La persona responsable de cada servei de l'IVE, sota la supervisió de la Direcció de l'IVE, determinarà els dies concrets de la setmana en què haja de produir-se la prestació presencial de serveis, establint a aquest efecte els torns i rotacions que siguen necessaris entre el personal al seu càrrec, a fi de conjugar l'adequat i continuat funcionament del servei amb els drets, interessos i circumstàncies d'aquest personal i les mesures organitzatives de protecció de la seguretat i salut, en el seu cas. En qualsevol cas, el personal vindrà obligat a mantindre la deguda coordinació amb els responsables dels serveis i unitats als quals estiguen adscrits, de manera que siga possible la necessària planificació de l'activitat i un desenvolupament eficient d'aquesta. Per a mantindre la comunicació precisa en la prestació del servei, la persona responsable de cada servei i la persona teletreballadora es facilitaran mútuament un número de telèfon de contacte.  
3. La prestació dels serveis mitjançant la modalitat de teletreball no alterarà l'obligació de compliment de la jornada general establida en la normativa vigent sense perjudici de les adaptacions que es deriven de la pròpia naturalesa de la modalitat de teletreball conforme al que es preveu en aquest programa.  
S'haurà de respectar el dret al descans diari i setmanal, la distribució horària prevista en la normativa sobre condicions de treball, així com les reduccions o flexibilitzacions de la jornada, aplicant-se, les ja concedides, de manera proporcional entre la jornada presencial i la de teletreball. Així mateix, es respectarà en tot cas el descans necessari i especialment el dret a la desconnexió digital, contemplat en l'article 14, apartat j bis, del TREBEP.  
4. Per necessitats del servei, que hauran de ser degudament justificades, podrà ser requerida, amb una antelació mínima de 24 hores, la presència en el centre de treball del personal que preste serveis en la modalitat de teletreball, sense que això supose la finalització del règim de prestació de serveis en aquesta modalitat ni la seua suspensió temporal.  
5. Finalitzada la prestació del servei en règim de teletreball, el primer dia hàbil següent la persona teletreballadora haurà de tornar a prestar els seus serveis de manera presencial, en els termes i condicions aplicables en el moment de la seua incorporació a la modalitat presencial, llevat que tinguera concedits qualsevol situació o permís que li permeta una incorporació posterior.  
6. Els dilluns tota la plantilla haurà de coincidir en les dependències en règim de treball presencial, amb excepció de les absències justificades.  
Un mínim del 50 % de la plantilla ha de prestar servei de manera presencial cada jornada laboral, a excepció del dia previst en l'apartat anterior on la presencialitat serà del 100 %.  
El personal el lloc de treball del qual estiga inclòs en aquest programa de teletreball, haurà de registrar en el sistema gvCronos la prestació, tant quan teletreballe, com quan faça treball presencial.  
  
G) Barem aplicable per a la selecció del personal  
No és procedent determinar un barem aplicable diferent de l'establit en l'annex V del Decret 49/2021, el qual s'utilitzarà en cas necessari.  
  
H) Mitjans tecnològics necessaris per al compliment de les funcions de forma no presencial mitjançant teletreball  
Els mitjans tecnològics necessaris per al compliment de les funcions de forma no presencial mitjançant teletreball han de ser els que dictamine sobre aquest tema la direcció general de la Generalitat competent en matèria de tecnologies de la informació i les comunicacions. Aquests mitjans s'aniran adaptant a les necessitats i actualitzacions que es vagen decidint sobre aquest tema.  
Les persones que sol·liciten la seua incorporació al programa, sempre que ocupen un lloc de treball inclòs en l'annex I i que no disposen de la infraestructura necessària, només podran incorporar-se una vegada que aquests mitjans estiguen implementats, en compliment de l'apartat 1.d de l'article 4 del Decret 49/2021.  
  
I) Informe favorable de la direcció general competent en matèria de tecnologies de la informació i les comunicacions  
La Direcció General de Tecnologies de la Informació i les Comunicacions va emetre informe favorable, amb data 7 de febrer de 2023, en el qual recorda la necessitat del compliment de les condicions relatives a les necessitats TIC del personal de la Generalitat en modalitat de teletreball dictades per la DGTIC, en el següent sentit:  
1. Un ordinador portàtil corporatiu de la Generalitat configurat com a lloc de treball normalitzat (d'ara endavant LTN), dotat de les mesures de seguretat corporatives i amb les aplicacions necessàries instal·lades. No es podran utilitzar ordinadors domèstics.  
Sempre que siga possible, per teletreballar en períodes o dies diferents, s'ha de procurar que cada LTN portàtil siga compartit per dues persones, la qual cosa comportaria una gran economia d'escala i eficiència en la gestió de recursos públics. La gestió d'aquestes comparticions es realitzarà per part dels serveis implicats, secundats per la DGTIC.  
2. Un certificat digital de personal empleat públic o personal.  
3. Una connexió segura de xarxa privada virtual (VPN en les seues sigles en anglés).  
4. Si fora necessari per al teletreball, una aplicació informàtica que li permeta atendre la seua extensió de telèfon corporativa des del LTN.  
5. Si disposa de les eines «Uaqlcds@ugz» (ofimàtica, correu electrònic, treball col·laboratiu, etc., del paquet M365 de Microsoft), ha de tindre actiu el doble factor d'autenticació (MFA) i haurà d'utilitzar el seu dispositiu mòbil com a mitjà de confirmació de la identitat en l'autenticació d'accés a les eines; de no ser possible utilitzar el propi dispositiu mòbil, haurà de disposar d'un mitjà alternatiu.  
  
D'altra banda, aquest personal ha de disposar prèviament de connexió pròpia a internet en el lloc des d'on haja de teletreballar.  
S'adjunta l'informe favorable com a annex III  
  
J) Termini per a la presentació de sol·licituds de participació.  
El termini per a la presentació de sol·licituds de participació es fixa en deu dies hàbils des de la publicació del Programa de teletreball en el Diari Oficial de la Generalitat Valenciana.  
  
K) Informe d'impacte de gènere  
S'acompanya l'informe d'impacte de gènere com a annex IV a aquest programa.  
  
El director de l'Institut Valencià d'Estadística